Document ID: 31998L0003

DIREKTIVA KOMISIJE 98/3/ES
z dne 15. januarja 1998
o prilagoditvi Direktive Sveta 76/116/EGS o približevanju zakonodaj držav članic v zvezi z gnojili tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti in zlasti člena 100a Pogodbe,
ob upoštevanju Direktive Sveta 76/116/EGS z dne 18. decembra 1975 o približevanju zakonodaj držav članic v zvezi z gnojili [1], kakor je bila nazadnje spremenjena z Direktivo Sveta in Evropskega parlamenta 97/63/ES [2], in zlasti člena 9(1) Direktive;
ker je v členu 7a Pogodbe predvideno območje brez notranjih meja, na katerem je zagotovljen prosti pretok blaga, ljudi, storitev in kapitala;
ker so v Direktivi 76/116/EGS predpisana pravila za trženje gnojil na notranjem trgu;
ker je treba Prilogi I Direktive 76/116/EGS dodati nova gnojila, da bodo lahko deležna ugodnosti oznak Skupnosti iz Priloge II k navedeni direktivi;
ker Obvestilo 94/C 138/04 [3] uvaja postopek, ki mu mora slediti vsaka oseba (proizvajalec ali njegov zastopnik), ki želi za gnojilo uporabiti oznake Skupnosti iz Priloge II Direktive 76/116/EGS, s predložitvijo tehnične dokumentacije oblastem države članice, ki bodo dokumentacijo zbirale in jo predstavile delovni skupini za gnojila Evropske komisije;
ker so ukrepi te direktive v skladu z mnenjem Odbora za prilagajanje tehničnemu napredku direktiv, ki se nanašajo na odpravljanje tehničnih ovir v trgovini z gnojili,
SPREJELA NASLEDNJO DIREKTIVO:
Člen 1
Priloga I Direktive 76/116/EGS se spremeni:
Gnojila v prilogi te direktive se dodajo točki 1, naslovljeni "Enojna tekoča gnojila", v delu C.
Člen 2
Pod A.1 v Prilogi III Direktive 76/116/EGS se dodajo naslednji izdelki in dovoljena odstopanja:
"Suspenzija kalcijevega nitrata 0,4 %
Raztopina dušikovih gnojil s sečninskim formaldehidom 0,4 %
Suspenzija dušikovih gnojil s sečninskim formaldehidom 0,4 %".
Člen 3
Države članice sprejmejo in objavijo določbe, potrebne za uskladitev s to direktivo, najpozneje do 31. decembra 1998. O tem takoj obvestijo Komisijo. Te določbe uporabljajo od 1. januarja 1999.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva je naslovljena na države članice.
V Bruslju, 15. januarja 1998

Labels: 7
3
15
6